Jacob Obrecht

Jacob Obrecht (1457/8Wegman, Grove Gent – juuli lõpp 1505 Ferrara) oli renessansihelilooja franko-flaami koolkonnast. Ta oli 15. sajandi lõpu kuulsaim missade looja.Sparks 1980, lk 477

Elu
See vähene, mis on teada Obrechti päritolu ja lapsepõlve kohta, tuleb peamiselt tema motetist "Mille quingentis"Wegman 1994, lk 21. Ta oli Genti trompetisti Willem Obrechti ja Lijsbette GheeraertsiWegman 1994, lk 36 ainuke poeg. Tema ema suri 1460. aastal 20-aastaselt,Wegman 1994, lk 39 isa suri 1488. aastal GentisWegman 1994, lk 147. 

Tema haridusest on vähe teada, kuid ilmselt õppis ta mängima trompetit, nagu isagi, ning selle käigus ka tundma kontrapunkti ja improvisatsiooni cantus firmusel.Wegman 2007 On väga võimalik, et ta kohtus Burgundia hertsogi õukonnas Antoine Busnois'ga, kuid kindlasti tundis ta tema muusikat, sest Obrechti esimene missa on stiililiselt vanema helilooja omale väga lähedane.

Obrecht töötas õpetlase, helilooja ja vaimulikuna. Ta oli oma patroonide ja kaasaegsete heliloojate seas kõrgelt austatud.Atlas, lk 295 Johannes Tinctoris lisas Napolis Obrechti oma lühikesse nimekirja tolle aja meisterlikematest heliloojatest. Obrecht oli sel ajal vaid 25-aastane. 

Kuigi enamik Obrechti ametikohtadest asus Flandrias, tegi ta vähemalt kaks reisi Itaaliasse, esimest korda kuus kuud 1487. aastal Ferrara hertsog Ercole d'Este I kutsel ja uuesti aastal 1504. Hertsog Ercole oli kuulnud Obrechti muusikat, mis levis Itaalias alates 1484. aastastWegman 1994, lk 81-2, ning pidas seda kõigi teiste kaasaegsete heliloojate muusikast paremaks.Wegman 1994, lk 139 1504. aastal suundus ta uuesti Itaaliasse, kuid pärast hertsogi surma järgmise aasta alguses jäi ta ametikohata. Obrecht suri Ferraras katku veidi enne 1. augustit 1505.

Salvestised
 "Flemish Masters", Virginia Arts Recordings, VA-04413, esitab Zephyrus. Sisaldab Obrechti "Missa Sub tuum presidium"
 "Missa Maria zart", Gimell CDGIM 032, esitab Tallis Scholars, juhatab Peter Phillips
"Jacob Obrecht. Chansons, Songs, Motets" Capilla Flamenca ja Piffaro, 2005 (Eufoda 1361)

Viited

Allikad
Atlas, Allan W. 1998. "Renaissance Music". New York: W.W. Norton
Sparks, Edgar H. "Obrecht, Jacob", The New Grove Dictionary of Music and Musicians, 1980 ed.
Wegman, Rob C. 1994. "Born for the Muses: The Life and Masses of Jacob Obrecht". Oxford: Clarendon Press
Wegman, Rob C. "Obrecht, Jacob" Grove Music Online',  (vaadatud 22. novembril 2010)

Kategooria:Sündinud 1450. aastatel
Kategooria:Surnud 1505
Kategooria:Renessansiajastu heliloojad